‏יום רביעי כ"ב באלול התשע"ד
יום שלישי ו' בתשרי התשע"ה
17, 30 בספטמבר 2014

**האיש שלא חס על בנו ועל בתו

מסכת תענית, פרק שלישי (עמוד 10):**

מסכת תענית נמצאת בסדר מועד.
אפשרות א'
רבי יוסי בר אבין היה מצוי בבית מדרשו של רבי יוסי מן העיר יוקרת והיה לומד תורה ממנו. לאחר זמן, עזב רבי יוסי בר אבין את רבו ובא ללמוד תורה אצל רב אשי. יום אחד שמע רב אשי את רב יוסי בר אבין שהוא גורס (=משנן) הלכה שאמר שמואל: ״יהודי השולה דג מן הים בשבת והתייבש בדג אזור בשיעור מטבע בשם סלע, חייב משום שעבר איסור של נטילת נשמה בשבת ואפילו אם הדג עדיין מפרכס והוא משליך אותו למים כבר התחייב משום נטילת נשמה".
אמר לו רב אשי לרבי יוסי בר אבין: ״נא אמור תוספת להלכה הזו: ובין סנפיריו" כלומר, אם באזור שהתייבש בדג הוא בין הסנפירים, הדג ימות ומי ששלה אותו מהים בשבת חייב, כי הדג ימות, מכיוון ששם מצויים הזימים – פתחי הנשימה של הדג.
ענה לו רבי יוסי בר אבין: "האם אינך יודע שאת ההבהרה הזו שמדובר על בין הסנפירים חידשתי אני, ומדוע אינך מציין שהבהרה זו נאמרה על ידי?"
ענה לו רב אשי: "האם אתה יוסי בר אבין? ואני חשבתי שרבי יוסי בר אבין לומד אצל רבי יוסי מהעיר יוקרת" (מסתבר, שרב אשי לא ידע את שמו של התלמיד שלומד לפניו).
אפשרות ב'
רש"י מציע אפשרות אחרת להסבר הדיאלוג בין שני החכמים, והאפשרות הזו יותר מתאימה לנוסח הסוגיה שלפנינו.
רב יוסי בר אבין שמע את רב אשי שגורס את ההלכה שאמר שמואל: "השולה דג מן הים בשבת, כיוון שיבש בו כסלע, חייב". אמר לו התלמיד יוסי בר אבין: "נא אמור שרק אם יבש בין סנפיריו – חייב". אמר לו רב אשי: "האם אינך יודע שת ההלכה "ובין סנפיריו" אמר רבי יוסי בר אבין?! מדוע לא תציין את שמו?"
ענה לו רבי יוסי בר אבין: "אני הוא יוסי בר אבין!".
שאל רב אשי: "האם אל למדת אצל רבי יוסי מהעיר יוקרת?"
המשך לשתי האפשרויות-
רבי יוסי בר אבין אישר שהיה תלמידו של רבי יוסי מיוקרת.
שאל רב אשי: "מדוע עזבת את רבך ובאת לכאן?"
ענה רבי יוסי בר אבין: "אדם שלא חס על בנו ועל בתו, גם עלי לא יחוס, ולכן ברחתי ממנו".

**הסיפור על הבן**יום אחד, היו פועלים שעבדו בשדה אצל רבי יוסי מן יוקרת. בסוף היום הם חיכו למשכורתם, אך היום כבר העריב והוא לא הביא להם לחם ומשכורת.
אמרו הפועלים לבנו: "אנו רעבים". הם ישבו באותו זמן מתחת לעץ תאנה.
אמר הבן: "תאנה, תאנה, הוציאי פירותייך ויאכלו פועלי אבא". ואכן, הפירות הבשילו בן רגע והפועלים אכלו.
בינתיים בא אביו ואמר לפועלים: "אל תחשבו עלי ששכחתי אתכם, אני הייתי טרוד במצווה ועד עכשיו הייתי הולך בענייני המצווה ולכן איחרתי." אמרו לו: "אלוקים הרחמן ישביע אותך כמו שהשביע אותנו בנך." אמר להם: "מאיפה השביע אתכם?" אמרו לו: "כך וכך היה המעשה.." אמר רבי יוסי מן יוקרת לבנו: "בני, אתה הטרחת את קונך להוציא מהתאנה את הפירות שלא בזמנה, ולכן אני גוזר עליך שאתה תאסף שלא בזמנך".

 **הסיפור על הבת**לרבי יוסי מיוקרת הייתה בת יפה. יום אחד ראה שאיש אחד חופר בין השיחים ומציץ כדי לראות אותה. אמר לו רבי יוסי: ״מה זה?!״ אמר לו האיש: ״רבי אם לקחתה לאישה לא זכיתי, מדוע לא אזכה לראותה?״
אמר רבי יוסי מיוקרת לבתו: ״מסתבר שאת מצערת את הבריות מרוב יופייך ולכן שובי לעפריך (=מותי) ואל יכשלו בך בני אדם.״

**כיצד מתקשר סיפור זה לכותרת של החוברת?**
רבי יוסי מיוקרת מוצג כאדם גדול בתורה שנוהג בחומרה יתרה עם בני ביתו, ועל עצמו מקל. לדוגמה: במקום לתת לפועליו שכר מיד בתום עבודתם, הוא הולך ועוסק במצוות אחרות ואחר כך מאשים את בנו שגזר על התאנה להאכיל את הפועלים והטריח את הקדוש ברוך הוא להוציא פירות מהתאנה שלא בזמנה.
כמו כן מחמיר הוא עם בתו בצורה מופרזת ובמקום ״לטפל״ באיש החצוף שמעז להציץ בבתו בין השיחים, הוא מקלל אותה.

**תודה לגל יוסף (תשע"ה)**